Bajarê Keleve yê Almanya de hêrişê dewleta tirke yê vera Şengalî  bi çalakîyêke ame protestokerdene. Çalakîya ke hetê Meclîsê Şarî yê Kleve û Emmerichî ra ameye oraganîzekerdene xeylêk kesî tewrê ci bîyî.
Çalakîye de sîyasetmedaran û temsîlkaranê dezgehanê kurdan derheqê hêrişê vera Şengalî de qisey kerd û bale ante qirkerdişanê dewleta tirke yê vera kurdan ser. Ame vatene ke dewleta tirk a ke  verê cu zî xeylêk reyî Şengal hedef girewt û şar qetil kerde wazena ke qirkerdişê DAÎŞî yê vera Êzidîyan temam bikero. Çalakîye de bi slogananê kurdkî  û almankî hêrişê dewleta tirk ameyî protesto kerdene. Çalakwanan de zanayeneke ê do tim vera hêrişan kuçeyan de bi.
